મુંબઇઃ ભારતીય ક્રિકેટ ટીમના પૂર્વ કેપ્ટન અજીત વાડેકરનું બુધવાર મુંબઈની જસલોક હોસ્પિટલમાં નિધન થયું હતું. તેઓ 77 વર્ષના હતા. વિદેશમાં સીરીઝ જીતનારા વાડેકર ભારતના પહેલા કેપ્ટન હતા. એપ્રિલ 1941માં જન્મેલા વાડેકર 1966માં ભારત માટે પહેલી ટેસ્ટ રમ્યા હતા. આઠ વર્ષની કારકિર્દીમાં તેઓ 37 ટેસ્ટ રમ્યા હતા. તેમણે ટેસ્ટમાં એક સદી અને 14 અડધી સદીની મદદથી કુલ 2113 રન બનાવ્યા હતા. ભારત સરકારે તેમને 1967માં અર્જુન એવોર્ડ અને 1972માં પદ્મથી સન્માનિત કર્યા.